


ประกาศสภาองค์การบริหารส่วนตำบลกุแหระ
เรื่อง ระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลกุแหระ 
************************ 

ด้วยสภาองค์การบริหารส่วนตำบลกุแหระ ได้กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบล เพื่อให้ประชาชนที่สนใจการประชุมสภาองค์การบริหารส่วนตำบล ได้มีโอกาสเข้ารับฟังการประชุมสภาและปฏิบัติตนได้อย่างถูกต้อง รายละเอียดปรากฏตามระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลกุแหระ แนบท้ายประกาศนี้
  		จึงประกาศให้ทราบโดยทั่วกัน
	ประกาศ ณ วันที่  ๒ กุมภาพันธ์ พ.ศ. ๒๕๖๔





				                     ( นายไพรสุริยันต์  ชำนาญกิจ )
			    	         ประธานสภาองค์การบริหารส่วนตำบลกุแหระ





















ระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหาร
องค์การบริหารส่วนตำบลกุแหระ

		ด้วยสภาองค์การบริหารส่วนตำบลกุแหระได้พิจารณาในการประชุม สมัยวิสามัญ สมัยที่ ๒   ครั้งที่ ๑ ประจำปี ๒๕๖๓ เมื่อวันที่ ๒๐ พฤศจิกายน ๒๕๖๓ กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลกุแหระ เพื่อให้เป็นไปตามข้อ ๑๑๗ วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ โดยวางระเบียบไว้ ดังนี้
		ข้อ ๑ ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและลงลายมือชื่อผู้ขอเข้าฟังการประชุมยื่นต่อประธานสภาองค์การบริหารส่วนตำบลเพื่อพิจารณาอนุญาต โดยยื่นล่วงหน้าก่อนวันประชุมสภาองค์การบริหารส่วนตำบลไม่น้อยกว่า ๑ วัน เมื่อประธานสภาอนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้
		กรณีที่มีผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วย
		กรณีที่มีประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาองค์การบริหารส่วนตำบลกุแหระพิจารณาอนุญาตให้บุคคลหรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชนรับฟังการประชุมภายนอกห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ
		ข้อ ๒ ผู้เข้าฟังการประชุมต้องปฏิบัติ ดังนี้ 
(1) แต่งกายสุภาพเรียบร้อย
(2) นั่งหรืออยู่ประจำในที่ที่จัดไว้สำหรับผู้เข้าฟังการประชุม
(3) ต้องประพฤติตนให้เรียบร้อย ไม่แสดงกริยาอาการที่กระทำให้เสื่อมเกียรติของที่ประชุม หรือก่อกวนความสงบเรียบร้อย ไม่พูดจา สนทนา ส่งเสียง หรือกระทำใดๆ อันเป็นการรบกวนการประชุม
(4) ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ เทป หรืออุปกรณ์อื่นใดที่อาจรบกวนการประชุมได้
(5) ไม่นำอาวุธหรือสิ่งเทียมอาวุธเข้าไปในห้องประชุม
(6) ไม่นำอาหารหรือเครื่องดื่มเข้าไปรับประทานในห้องประชุม
(7) ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลที่สั่งโดยชอบด้วยกฎหมาย
ข้อ ๓ ให้เลขานุการสภาองค์การบริหารส่วนตำบล ดำเนินการ ดังนี้
(1) จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน
(2) รวบรวมคำร้องขอเข้าฟังการประชุมเสนอให้ประธานสภาองค์การบริหารส่วนตำบลพิจารณาอนุญาต และแจ้งผู้ขอเข้าฟังการประชุมทราบ
(3) จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม
ข้อ ๔ อื่นๆ (ถ้ามี)

